উনি দু'হাত বাড়িয়ে ছবিটা নিলেন। তারপর অবাক হয়ে অনেকক্ষণ দেখে বললেন, বিউটিফুল। কাঞ্চনজঙ্ঘার চূড়াটা ঠিক অনেকটা তোমার এই ছোট্ট ঘরটার মতই সমতল। টেবিল টপ বলা যায়। সেখানে আমরা প্রায় পঁয়তাল্লিশ মিনিট ছিলাম। খুব আনন্দ করেছি। ছবি তুলেছি। আর দেখেছি কত রঙের খেলা! কাঞ্চনজঙ্ঘার চূড়ায় সূর্যের আলো পড়ে তার কিরূপ। কি রঙ। সে এক অসাধারণ দৃশ্য। ন্যাশনাল ফ্ল্যাগ নিয়ে আমি আর আশিস দাঁড়িয়ে আছি, এই ছবিটাই সব জায়গায় দেখছি। জানো, এই ছবিটা তুলে দিয়েছিল থামবাহাদুর শেরপা। খুব ভালো লোক। ওদের কথা কেউ জানতে পারে না। অথচ এই শেরপারা ছাড়া এতবড় এক্সপিডিশান করতেই পারব না। আমাদের দলে পাঁচজন শেরপা ও উনিশজন পোর্টার ছিল। বাহাত্তর দিনের এই সকল অভিযানে ওঁদেরও অনেক অবদান! থ্যাঙ্ক য়ু মাদল। এটা একটা দারুণ উপহার আমার কাছে।